  Виталий Пронин Шаерысьтымы пӧйшурасьёс арлы быдэ 600 пала лицензиос басьто. Жаляса верано, пӧлазы шедё законэз тӥясьёс но.Нокыӵе документтэк койыкъёсты, гондыръёсты, кырпарсьёсты быдто. Со сяна, асьме нюлэсъёсы вуыло бускель улосъёсысь браконьеръёс но. Ӵапак соосты ик туж шуг кырмыны - сьӧд ужзэс туж кескич быдэсъяло.- Туэ 9 толэзь куспын Кез ёросын, законэз тӥяса, койыкъёсты быдтон учыръёс шараямын, - шуэ республикаысьтымы фаунаез утёнъя управлениысь пӧйшуръёсты утёнъя ёзысь валтӥсь специалист Сергей Дряхлов. - Сентябрь пумын Полом гурт дорын браконьеръёс ӝегатэмын вал. Та ужъя али следствие мынэ.Шаерысьтымы уноез пӧйшурасьёс ыбыло кыр тылобурдоосты гинэ: сялаосты, дукъяосты, лудӵӧжъёсты. Та вакытэ кутыло енотъёсты. Соос шаерамы паськыт вӧлмемын ӧвӧл на, соин ик соосты ыбылон понна басьтоно лицензия. Законэз тӥясьёс капчи сюресъя мыно - енотъёсты капканэн кутыло.Кылем арлы, туэлы лэсьтэм йылпумъянъёсъя ваньзэ-ӧвӧлзэ ыбемын ни 1 сюрс 300 пала койык но кырпарсь, 60 гондыр. Та вакытэ лэземын лудкечъёсты но ӟичыосты кутылыны.Василий Богданов  Теги: Кез пйшуран  